Порошково

Порошково — село в Перечинском районѣОд року 2020 инкорпорованый Ужгородскым районом. Закарпатской области, центер сельськой рады, до котрой входять Маюркы и Мокра. Лежить на лѣвом березѣ рѣчкы
Турѣ, за 23 км од районного центра. Через село иде асфалтка Ужгород — Свалява.Гурницький К. І.

История
Первы упоминкы о селѣ датованы роками 1357 и 1381, паном села быв Габор Орос, дале
Порошково належало панству Другетох, а од року 1711 ерару.Федака С., с. 175. В року 1762 збудовали муровану грекокатолицку церковь св. Николая, котра служить громадѣ доднесь.

Року 1910 в селѣ были 2012 обывателѣ, з того Мадяре — 40, Нѣмцѣ — 126, Русины — 1846. Подля вѣры: римокатолици — 20, грекокатолици — 1857, израелиты — 130. До Трианона село административно належало ку Перечинскому округу (Perecsenyi járás) жупы Унг (Ung vármegye).A történelmi Magyarország atlasza és adattára 1914 ISBN 963 85683 3 X 

В януарѣ 1919 Порошково окуповало чехословацке войско.

В року 1930 село мало 2513 обывательох, з котрых 2345 были грекокатоликы. Подля народности: Русины — 2351, Евреи — 94, Чехы и Словакы — 38, Мадяре — 13, Нѣмцѣ — 2, чужоземцѣ — 15. Была русинска 6-класна школа. Ходив приватный автобус. В селѣ была пошта, нотарскый уряд, жандарска станиця.Достал Я., с. 134.

В марцу 1939 Порошково окуповало мадярске войско. Около 100 молодых людей утѣкли до Совѣтами окупованой части Польщи, 87 з них вернули ся яко воякы армадного корпуса генерала Лудвика Свободы.

25. октобра 1944 до Порошкова вступила 24. Самаро-Ульяновска стрѣлецка дивизия Червеной армады и зачав ся совѣтскоукраинскый период его истории. В року 1962 отворили нову велику середню школу на 750 учньох.

 Вызначны родаци 
 Михаил Михалина (1924 - 1998) - вызначный русинскый, мадярскый и чешскый фотбаловый оборонець.
 Августин Штефан - педагог, политичный дѣятель Подкарпатской Руси
 Евгений Фенцик - писатель, журналиста, публициста, служив ту священиком од року 1885 до своей смерти.

Сельска рада
Порошківська сільська рада
89230, Закарпатська обл., Перечинський р-н, с.Порошково, вул.Центральна,74 

 Жерела и одказы 
 Гурницький  К. І.: Порошкове. //Тронько П. и др. (ред.) Історія міст і сіл України. Том 7. Закарпатська область. К. 1969. Сс. 463-472. 
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. ISBN 978-966-671-374-5 (pdf) 
 Федака Сергій. Населені пункти і райони Закарпаття. Історично-географічний довідник. "Ліра". Ужгород, 2014. ISBN 978-617-596-158-2 Google books 
 Порошково. //Портал ВР України 

 Референции 

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области